ಬ್ರಹ್ಮತಾಲ್

ಬ್ರಹ್ಮತಾಲ್ ಸರೋವರ 

ಬ್ರಹ್ಮತಾಲ್ ಸರೋವರವು ಉತ್ತರಾಖಂಡದ ಚಮೋಲಿ ಜಿಲ್ಲೆಯಲ್ಲಿದೆ. ಹಿಂದೂ ನಂಬಿಕೆಯ ಪ್ರಕಾರ, ಭಗವಾನ್ ಬ್ರಹ್ಮ (ಸೃಷ್ಟಿಕರ್ತ) ಈ ಸರೋವರದ ಪಕ್ಕದಲ್ಲಿ ಧ್ಯಾನ ಮಾಡಿದ್ದರು ಮತ್ತು ಆದ್ದರಿಂದ ಇದಕ್ಕೆ ಬ್ರಹ್ಮತಾಲ್ ಸರೋವರ ಅಥವಾ ಬ್ರಹ್ಮನ ಸರೋವರ ಎಂದು ಹೆಸರು ಬಂದಿದೆ. 
ಬಯಲು ಪ್ರದೇಶಗಳಿಗೆ ಹತ್ತಿರದಲ್ಲಿರುವುದರಿಂದ ಮತ್ತು ಮೌಂಟ್ ಟ್ರಿಸುಲ್ ಮತ್ತು ಮೌಂಟ್ ನಂದಾ ಗುಂಟಿಯ ಕೆಲವು ಪ್ರಸಿದ್ಧ ಶಿಖರಗಳ ದೃಶ್ಯಗಳಿಂದಾಗಿ ಇದು ಉತ್ತಮ ಚಾರಣ ಸ್ಥಳವಾಗಿ ಮಾರ್ಪಟ್ಟಿತ್ತು. 
ಈ ಸರೋವರವು ಸಮುದ್ರ ಮಟ್ಟದಿಂದ 3718 ಮೀ ಎತ್ತರದಲ್ಲಿದೆ. ಸರೋವರದ ಬಳಿ ದೊಡ್ಡ ಕ್ಯಾಂಪಿಂಗ್ ಮೈದಾನವಿದೆ.  ಸರೋವರವು ಧಾರ್ಮಿಕ ಮತ್ತು ಸಾಂಪ್ರದಾಯಿಕ ಮಹತ್ವವನ್ನು ಹೊಂದಿದೆ ಮತ್ತು ಅವುಗಳನ್ನು ಗೌರವಿಸುವುದು ನಮ್ಮ ಕರ್ತವ್ಯ. 

ಬ್ರಹ್ಮತಾಲ್ ಸರೋವರವು ಹತ್ತಿರದ ಸ್ಥಳೀಯರಿಗೆ ಪಿಕ್ನಿಕ್ ಸ್ಥಳವಾಗಿದೆ. ಇದನ್ನು ತಲುಪುವ ಮಾರ್ಗದಲ್ಲಿ ಹಿಮಾಲಯ ಪರ್ವತ ಶ್ರೇಣಿಯ ಮೌಂಟ್ ಟ್ರಿಸುಲ್ ಮತ್ತು ಮೌಂಟ್ ನಂದಾ ಗುಂಟಿಯ ಸುಂದರವಾದ ಹಿಮದಿಂದ ಆವೃತವಾದ ಶಿಖರಗಳ ದೃಶ್ಯಗಳನ್ನು ಆನಂದಿಸಬಹುದು. ಇಲ್ಲಿ ಸೂರ್ಯೋದಯ ಮತ್ತು ಸೂರ್ಯಾಸ್ತದ ಆಕರ್ಷಕ ದೃಶ್ಯಗಳನ್ನೂ ಆನಂದಿಸಬಹುದು. ಚಳಿಗಾಲದ ಅವಧಿಯಲ್ಲಿ (ಡಿಸೆಂಬರ್ ಅಂತ್ಯದಿಂದ ಫೆಬ್ರವರಿವರೆಗೆ) ಬ್ರಹ್ಮತಾಲ್ ಸರೋವರದಲ್ಲಿ ಭಾರಿ ಹಿಮಪಾತವಾಗುತ್ತದೆ.

 ಬ್ರಹ್ಮತಾಲ್ ಚಾರಣ 

ಬ್ರಹ್ಮತಾಲ್ ಸರೋವರ ಟ್ರೆಕ್ ಹಿಮಾಲಯ ಪ್ರೇಮಿಗಳಲ್ಲಿ ಜನಪ್ರಿಯ ಚಾರಣ. ಸಾಮಾನ್ಯವಾಗಿ ಈ ಚಾರಣವನ್ನು 5 ದಿನಗಳಲ್ಲಿ ಪ್ರಶಾಂತಸರೋವರಗಳಾದ ಬೆಕಲ್ತಾಲ್ ಮತ್ತು ಬ್ರಹ್ಮತಾಲ್ ನ ಸುಂದರವಾದ ಕ್ಯಾಂಪಿಂಗ್ ತಾಣಗಳಲ್ಲಿ ಕ್ಯಾಂಪಿಂಗ್ ನೊಂದಿಗೆ ಮಾಡಬಹುದು. ನೀವು ನಿಮ್ಮ ಸ್ವಂತ ಡೇರೆಯನ್ನು ಒಯ್ಯಬಹುದು ಅಥವಾ ನೀವು ಮಾರ್ಗದರ್ಶಿ ಅಥವಾ ಇತರ ಸಂಘಟಕರಿಂದ ಸಹಾಯ ಪಡೆಯಬಹುದು. ನೀವು ಲೋಹಾಜಂಗ್ ನಿಂದ (ಕಥ್ಗೊಡಮ್ ನಿಂದ ಸುಮಾರು 216 ಕಿ.ಮೀ ಮತ್ತು ದೆಹಲಿಯಿಂದ 508 ಕಿ.ಮೀ) ಚಾರಣವನ್ನು ಪ್ರಾರಂಭಿಸಬಹುದು. ಟ್ರೆಕ್ ದೂರವು ಎರಡೂ ಬದಿಗಳಲ್ಲಿ ೨೪ ಕಿ.ಮೀ ದೂರದಲ್ಲಿದೆ ಮತ್ತು ಪೂರ್ಣ ಚಾರಣ ಮಾಡಲು ಸುಮಾರು ೫ ದಿನಗಳು ತೆಗೆದುಕೊಳ್ಳುತ್ತದೆ. ಚಾರಣವು ಹೆಚ್ಚಾಗಿ ಏರುಹಾದಿಯಲ್ಲಿದೆ ಮತ್ತು ಗುರುತಿಸಲಾಗಿಲ್ಲದ ಮಾರ್ಗದಲ್ಲಿ ಸಾಗುತ್ತದೆ. ಚಾರಣದಲ್ಲಿ ಗೊಂದಲದ ಸಂದರ್ಭದಲ್ಲಿ ಸ್ಥಳೀಯರನ್ನು ಸಂಪರ್ಕಿಸುವುದು ಉತ್ತಮ. ಇಲ್ಲಿನ ಜನರು ಸ್ನೇಹಪರ ಮತ್ತು ಸಹಾಯಕರಾಗಿದ್ದಾರೆ. ಚಾರಣಕ್ಕಾಗಿ ಸಾಕಷ್ಟು ನೀರನ್ನು ನಿಮ್ಮೊಂದಿಗೆ ತೆಗೆದುಕೊಂಡು ಹೋಗಿ ಮತ್ತು ಬ್ರಹ್ಮತಾಲ್ ಸರೋವರದ ಹಾದಿಗಳಲ್ಲಿ ಲಭ್ಯವಿರುವ ನೈಸರ್ಗಿಕ ಮೂಲಗಳಿಂದ ನೀರಿನ ಮರುಭರ್ತಿ ಕೂಡಾ ಮಾಡಿಕೊಳ್ಳಬಹುದು.

 ಸಂಪರ್ಕ ಕೊಂಡಿ 

 []

ವರ್ಗ:ಸರೋವರಗಳು